recursal/SuperWikiNEXT-32B huggingface dataset:
Συντεταγμένες: 41°43′00″N 26°19′00″E﻿ / ﻿41.716667°N 26.316667°E﻿ / 41.716667; 26.316667

Το **Καπιτάν Αντρέεβο** (βουλγαρικά: Капитан Андреево) είναι χωριό στο δήμο Σβίλενγκραντ, στην επαρχία Χάσκοβο, στη νότια Βουλγαρία. 

Από το 2016 έχει 846 κατοίκους και ο δήμαρχος είναι ο Μίλεν Μίλουσεβ. Λόγω της μικρής απόστασης με την Τουρκία και την Ελλάδα, υπάρχει ένα σημαντικό συνοριακό σημείο ελέγχου που χτίστηκε εκεί, με την τουρκική πλευρά του σημείου ελέγχου να ονομάζεται Καπίκουλε. 

Τα πολυσύχναστα σύνορα Βουλγαρίας-Τουρκίας στο Καπιτάν Αντρέεβο αποτελούν σημαντικό σημείο εισόδου στην Ευρωπαϊκή Ένωση και αποτελούν και συχνό κέντρο λαθρεμπορίου. .

Βρίσκεται 30 μέτρα πάνω από την επιφάνεια της θάλασσας. 

Ήταν γνωστό ως «Βιράντεκε» κατά τη διάρκεια της οθωμανικής κυριαρχίας.

Παραπομπές
----------

1. ↑  www.grao.bg/tna/t41nm-15-09-2022\_2.txt.
2. ↑  «Справка за населението на с. Капитан Андреево, общ. Свиленград, обл. Хасково Код по ЕКАТТЕ - 36110». Αρχειοθετήθηκε από το πρωτότυπο στις 26 Σεπτεμβρίου 2013. Ανακτήθηκε στις 12 Σεπτεμβρίου 2018.
3. ↑  «Bulgaria sounds alarm over EU's mafia-run border». *POLITICO* (στα Αγγλικά). 7 Ιουλίου 2022. Ανακτήθηκε στις 1 Ιουλίου 2023.
4. ↑  (Αγγλικά) Philip Gounev *et al*. *Better management of EU borders through cooperation*. Center for the study of democracy. 2011. σ. 185-189.
5. ↑  «Kapitan Andreevo» (στα τούρκικα). *Vikipedi*. 2022-07-14. .
Το **B the beginning** είναι αυθεντικό υπερφυσικό θρίλερ anime. Έκανε πρεμιέρα το 2018 στο Netflix. Περιλαμβάνει 2 σεζόν.Δημιουργός της σειράς είναι ο Kazuto Nakazawa ο οποίος έχει δουλέψει σε άλλες δουλειές όπως El Hazard: The Magnificent World, Samurai Champloo κλπ.Το στούντιο Production I.G έχει αναλάβει τη δημιουργία της σειράς.Παραγωγός της σειράς είναι ο Rui Kuroki ο οποίος έχει κάνει τα οπτικά εφέ για την ταινία Kill Bill.

Υπόθεση της σειράς
------------------

Κάποιος με το όνομα Killer B στο νησί της Cremona παίρνει τον νόμο στα χέρια του. Οι αρχές δεν μπορούν να βγάλουν άκρη. Για αυτό ζητούν βοήθεια από τον εκκεντρικό ντετέκτιβ Keith Flick ο οποίος υποβιβάστηκε στο Τμήμα Αρχείων μετά από μια προσωπική απώλεια.Με τη βοήθεια της παρορμητικής κολλητής του Lily Hoshina και την απροσδόκητη βοήθεια από τον ίδιο τον άπιαστο Killer B, ο Keith αρχίζει να ξετυλίγει συνωμοσίες που αφορούν μυστικές οργανώσεις, εγχώρια τρομοκρατία και ανθρώπινα πειράματα. Όταν η εμπλοκή του ΥΠΕΝ εκτείνεται πέρα από το πεδίο της δικαιοσύνης,η έκταση της διαφθοράς της κυβέρνησης καθώς η αξιοπιστία στενών συμμάχων τίθεται υπό αμφισβήτηση.

Αγγλική μεταγλώττιση
--------------------

* Ray Chase
* Kyle McCarley
* Faye Mata
* Jalen K. Cassell
* Doug Stone
* Allegra Clark
* Khoi Dao
* Patrick Seitz
* Keith Osterberg
* John DeMita
* Xander Mobus
* Johnny Yong Bosch

Συνδέσμοι
---------

*
Η ονομασία **Clarkdale** αποτελεί την κωδική ονομασία ορισμένων επεξεργαστών της Intel, οι οποίοι διατέθηκαν στην αγορά με τις εμπορικές επωνυμίες Intel Core i5, Intel Core i3 και Pentium. Είναι συγγενικοί με τους επεξεργαστές Arrandale για φορητά συστήματα, καθώς οι επεξεργαστικοί πυρήνες βασίζονται στην έκδοση Westmere (στα 32nm) της μικρo-αρχιτεκτονικής Nehalem. Επίσης, ενσωματώνουν ανεξάρτητο κύκλωμα γραφικών όπως επίσης και διαύλους PCI Express και DMI.

  

Ο πυρήνας Clarkdale αποτελεί τον διάδοχο του Wolfdale των 45nm (αρχιτεκτονικής Core) ο οποίος είχε χρησιμοποιηθεί στους επεξεργαστές Intel Core 2, Celeron και Pentium Dual-Core. Σε αντίθεση με τους επεξεργαστές Wolfdale, οι οποίοι συνεργάζονταν με εξωτερικά northbridge και southbridge, οι Clarkdale εμπεριέχουν τα συστατικά μέρη ενός nothbridge μέσα στο "πακέτο" του επεξεργαστή, τα οποία είναι ο ελεγκτής μνήμης, οι δίαυλοι PCI Express για την υποστήριξη εξωτερικών των γραφικών, ενσωματωμένη αυτόνομη μονάδα επεξεργασίας γραφικών και διασύνδεση DMI. Αυτή η αρχιτεκτονική σχεδίαση επιτρέπει τη κατασκευή πιο συμπαγών συστημάτων χωρίς να είναι αναγκαία η ύπαρξη εξωτερικής μονάδας γραφικών, όπως οι Lynnfield. Ένας επεξεργαστής Clarkdale αποτελείται από δύο ανεξάρτητες επεξεργαστικές μονάδες/μέρη: τη βασική κεντρική μονάδα επεξεργασίας κατασκευασμένη στα 32nm και τη μονάδα επεξεργασίας γραφικών κατασκευασμένη στα 45nm.

Εμπορικές επωνυμίες
-------------------

Οι επεξεργαστές Clarkdale διατέθηκαν στην αγορά με τις εμπορικές επωνυμίες Intel Core, Pentium και Celeron, ανάλογα με τις δυνατότητές τους και την αγορά χρηστών στην οποία απευθύνονται. Οι σειρά Core i5 έχει ενεργοποιημένα όλα τα επιπρόσθετα χαρακτηριστικά (με εξαίρεση τον Core i5-661). Αντιθέτως, οι κατηγορίες Pentium και Celeron δεν διαθέτουν πολλαπλή υπερνημάτωση (SMT) και χρησιμοποιούν λιγότερη κρυφή μνήμη 3ου επιπέδου.

| Εμπορικήεπωνυμία | Μοντέλο | Κρυφή μνήμη3ου επιπέδου | Κατανάλωση |
| --- | --- | --- | --- |
| Celeron | G1xxx | 2 MB | 73 W |
| Pentium | G6xxx | 3 MB |
| Core i3 | i3-5xx | 4 MB |
| Core i5 | i5-6xx | 73-87 W |
| Xeon | L340x | 4 MB | 30 W |

Δείτε Επίσης
------------

* Intel Core
* Wolfdale
* Arrandale
* Lynnfield
Χάρτης των Γαλατικών φυλών στην βόρεια Ιταλία που δείχνει την εγκατάσταση των Καρνίων στα βορειοανατολικά
Οι **Καρνίοι** ήταν Κέλτες με προέλευση από τις ανατολικές Άλπεις, εγκαταστάθηκαν στα βουνά ανάμεσα στο Νωρικό και το Βένετο, αντιστοιχούν στην Καρινθία και την βόρεια Σλοβενία. Πολλοί ιστορικοί τους σχετίζουν με τους γείτονες τους Ενετούς, αποτελούσαν ξεχωριστή εθνοτική ομάδα με σημαντικές διαφορές από τους υπόλοιπους Κέλτες που προέρχονταν από την Γαλλία. Η περιοχή που εγκαταστάθηκαν δεν είναι γνωστή με ακρίβεια, ο Στράβων τους περιορίζει στα βουνά και ο Κλαύδιος Πτολεμαίος τους πιστώνει την ίδρυση δύο πόλεων στις ακτές της Αδριατικής. Το όνομα της σημερινής Καρινθίας προέρχεται από τους Καρνίους. Η πρώτη ιστορική καταγραφή για την άφιξη των Καρνίων στην περιοχή ήταν το 186 π.Χ. 50.000 άνδρες, γυναίκες και παιδιά κατέβηκαν στις πεδιάδες και ίδρυσαν σε έναν λόφο έναν οχυρό οικισμό την *"Ακιλέτζα"*. Τα στρατεύματα των Ρωμαίων έδιωξαν τους Καρνίους στα βόρεια, κατέστρεψαν τον οικισμό τους και ίδρυσαν έναν Ρωμαικό την Ακυληία, διοικητές του Ρωμαικού οικισμού ορίστηκαν οι 3 Ύπατοι Πούμπλιος Κορνήλιος Σκιπίων Νασικάς, Κάιος Φλαμίνιος και Λούσιους Μάνλιος Ακιντίνος. Οι Καρνίοι προσπάθησαν να εμποδίσουν την Ρωμαϊκή επέκταση συμμαχώντας με τους ομόφυλους τους Ιστρών έθνος και Ταυρίσκους. Ο Ρωμαίος Ύπατος Μάρκους Αιμίλιος Σκαύρος ήρθε με μεγάλο στρατό, τους νίκησε και τους υπέταξε οριστικά (15 Νοεμβρίου 115 π.Χ.). Οι Καρνίοι υποτάχθηκαν οριστικά στους Ρωμαίους (2ος αιώνας π.Χ.), πήραν τον τίτλο του Ρωμαίου πολίτη και οι Ρωμαίοι τους επέτρεψαν να εγκατασταθούν στις Ιουλιανές Άλπεις που είχαν στο παρελθόν επιχειρήσει να κατακτήσουν από τους Ρωμαίους και τους Ενετούς. Η Ακυληία πήρε τον τίτλο του Ρωμαϊκού Δήμου (90 π.Χ.) και εξελίχθηκε κατόπιν σε σημαντικό εμπορικό κέντρο και λιμάνι στην Αδριατική.

Παραπομπές
----------

1. ↑  Buti, Gianna G.; Devoto, Giacomo (1974). "Preistoria e storia delle regioni d'Italia: Una introduzione"
2. ↑  Scholar Giacomo Devoto considered them as a Celtic people who entered in the Italian territory from the Alpine passes in the 4th century BC. See: Gianna G. Buti e Giacomo Devoto, Preistoria e storia delle regioni d'Italia, Sansoni Università, 1974, pagina 56
3. ↑  Wilkes, J. J. The Illyrians, 1992, σ. 183
4. ↑  Sir William Smith (ed.), Dictionary of Greek and Roman geography, Τομ. 1, σ. 522

Πηγές
-----

* Grassi, Niccolò: Notizie storiche della Provincia della Carnia, Udine, fratelli Gallici alla Fontana, 1782, VIII+224 p.
* Kruta, Venceslas: I celti e il Mediterraneo, Jaca Book, 2004.
* Kruta, Venceslas: La grande storia dei celti. La nascita, l'affermazione e la decadenza, Newton & Compton, 2003.
* Kruta, Venceslas & Manfredi, Valerio M.: "I celti d'Italia", Mondadori, 2000 (Collana: Oscar storia).
* Violante, Antonio; introduzione di Venceslas Kruta: I Celti a sud delle Alpi, (Silvana, Milano), 1993 (series: Popoli dell'Italia Antica).
Η εταιρεία **Καούσης** είναι ελληνική βιομηχανία ειδικών κατασκευών, ιδρύθηκε στο Αιγάλεω το 1958 από τον Ανδρέα Καούση.

Πορεία
------

Η εταιρεία Α. Καούσης Α.Ε. ξεκίνησε τις δραστηριότητές της το 1958. Το 1971 αποκτά την μέχρι σήμερα νομική μορφή της ανώνυμης εταιρείας. Από το 1973, κατασκευάζει απορριμματοφόρα, ενώ μέσα στην ίδια δεκαετία προμηθεύει δεκάδες απορριμματοφόρα οχήματα και φορτηγά πρασίνου στους οργανισμούς τοπικής αυτοδιοίκησης. Στις αρχές της δεκαετίας του ΄90 κατασκευάζει τον Σταθμό Μεταφόρτωσης Απορριμμάτων στο Σχιστό, με δυναμικότητα συλλογής 1.200 τόνων την ημέρα. Από το έτος ίδρυσης της εταιρείας έχουν προμηθευτεί περισσότερα από 4.000 φορτηγά οχήματα.

* Απορριμματοφόρα τύπου ΜύλοςΑπορριμματοφόρα τύπου Μύλος

Παραπομπές
----------

1. ↑  «ΕΛΛΗΝΙΚΑ ΠΡΟΙΟΝΤΑ: ΕΛΛΗΝΙΚΗ ΕΤΑΙΡΕΙΑ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ ...ΚΑΟΥΣΗΣ Α.Ε». *ΕΛΛΗΝΙΚΑ ΠΡΟΙΟΝΤΑ*. 21 Νοεμβρίου 2015. Ανακτήθηκε στις 6 Ιουλίου 2020.

Πηγές
-----

* 
* 
*
**Grupo Salinas** είναι η ονομασία μεξικανικού ομίλου που αποτελείται από αρκετές εταιρείες που επικεντρώνονται σε πολλούς διαφορετικούς τομείς. Ο όμιλος ξεκίνησε ως κατάστημα λιανικής, αλλά από τότε που ο Ρικάρντο Σαλίνας Πλιέγο, ο σημερινός πρόεδρος του, ανέλαβε την εταιρεία, ο όμιλος άρχισε να διαφοροποιείται. Ο όμιλος κατέχει πλέον επιχειρήσεις που συμμετέχουν στον κλάδο της τηλεόρασης, στον τομέα των τηλεπικοινωνιών, στην τραπεζική και χρηματοπιστωτική αγορά, μεταξύ άλλων. TV Azteca, Azteca América, Grupo Elektra, Banco Azteca, Afore Azteca, Seguros Azteca, Azteca Internet, GS Motors, Italika και Asociación del Empresario Azteca. Κάθε μία από τις εταιρείες του ομίλου λειτουργεί ανεξάρτητα, με δική της διοίκηση και διοικητικό συμβούλιο.

Παραπομπές
----------

1. ↑  Company Overview of Grupo Salinas bloomberg.com

Εξωτερικοί σύνδεσμοι
--------------------

* Επίσημος ιστότοπος
**Guantanamera** είναι ο τίτλος δημοφιλούς τραγουδιού που βασίζετια στη γουαχίρα (φλαμένκο) μελωδία της κουβανέζικης μουσικής. Οι στίχοι του είναι παρμένοι από τον κύκλο τραγουδιών *Versos Sencillos* (απλά στιχάκια) του κουβανού εθνικού ήρωα Χοσέ Μαρτί. Δημιουργήθηκε αυθόρμητα στα 1929-35 όταν ο José Fernández Díaz στο μικρόφωνο του ραδιοφώνου αυτοσχεδίαζε ενώ παρουσίαζε τα τρέχοντα γεγονότα της ημέρας, τα λεγόμενα Décimas, ενώ επαναλάμβανε εν είδη ρεφρέν *Guantanamera, Guajira Guantanamera*. Αργότερα έγινε γνωστό ανά τον κόσμο.

Ιστορία
-------

Πρώτος ο Πιτ Σίγκερ χρησιμοποίησε τους στίχους του Μαρτί το 1963 στο Carnegie Hall της Νέας Υόρκης. Ακολούθησε και ο Χοσέ Φερνάντεζ Ντιάζ, με την αυτοσχέδια εκτέλεση το 1976 στο Πάρκο Λένιν στην Αβάνα. Το 1985 τα πνευματικά δικαιώματα του τραγουδιού πέρασαν στους κληρονόμους του Ντιάζ, ενώ το 1993 το Ανώτατο δικαστήριο της Κούβας με απόφαση του αναγνωρισε πάλι τον Ντιάζ κατόπιν ζωής ως μόνο κάτοχο των πνευματικών δικαιωμάτων της σύνθεσης.

Η διασκευή του Σίγκερ γνώρισε παγκόσμια επιτυχία και έγινε τραγούδι των συνδικαλιστών.

Σύνδεσμοι
---------

* La Canción Guantanamera[*νεκρός σύνδεσμος*] στην επίσημη Κουβανική εγκυκλοπαίδεια EcuRed (ισπανικά)
* Origen de La Guantanamera Αρχειοθετήθηκε 2017-03-19 στο Wayback Machine. (ισπανικά)
* "Guantanamera": La canción curiosa (ισπανικά)
Το **Gulag Orkestar** (ελλ.: *Ορχήστρα των Γκούλαγκ*) είναι το πρώτο άλμπουμ του αμερικανικού συγκροτήματος Beirut και του Ζαχ Κόντον. Η μουσική περιγράφεται ως Φολκ και Νεοβαλκανική. Ηχογραφήθηκε το 2005 στο Νέο Μεξικό, και κυκλοφόρησε στις 9 Μαΐου 2006. Τα *Gulag* (Γκούλαγκ) ήταν μια σειρά Σοβιετικών στρατοπέδων συγκέντρωσης στη Σιβηρία.

Στο ένθετο γράφει πως οι φωτογραφίες του εξώφυλλου και του οπισθόφυλλου του άλμπουμ βρέθηκαν μέσα σε ένα βιβλίο, σε μια βιβλιοθήκη στη Λειψία. Ακόμα αναγράφεται ότι ο φωτογράφος τους είναι άγνωστος στο συγκρότημα και πως αν τις αναγνωρίσει να επικοινωνήσει μαζί τους. Σήμερα ο φωτογράφος έχει ανακαλυφθεί και είναι ο Ρώσος Σεργκέι Σιλίκοφ.

Το άλμπουμ έλαβε πολύ καλές κριτικές και ψηφίστηκε ως το καλύτερο άλμπουμ του 2006 από την Rough Trade Records. Αργότερα επανακυκλοφόρησε για να περιλάβει το EP Lon Gisland.

Οι Beirut έχουν γυρίσει βιντεοκλίπ για το κομμάτι "Postcards from Italy".

Τραγούδια
---------

1. "Gulag Orkestar" – 4:38
2. "Prenzlauerberg" – 3:46
3. "Brandenburg" – 3:38
4. "Postcards from Italy" – 4:17
5. "Mount Wroclai (Idle Days)" – 3:15
6. "Rhineland (Heartland)" – 3:58
7. "Scenic World" – 2:08
8. "Bratislava" – 3:17
9. "The Bunker" – 3:13
10. "The Canals of Our City" – 2:21
11. "After the Curtain" – 2:54
Το ***Guardian: The Lonely and Great God*** είναι μια τηλεοπτική σειρά της Νότιας Κορέας με πρωταγωνιστή τον Gong Yoo στον ρόλο του τίτλου με τους Kim Go-eun, Lee Dong-wook, Yoo In-na και Yook Sung-jae. Εμφανίστηκε στο καλωδιακό δίκτυο tvN από τις 2 Δεκεμβρίου 2016 έως τις 21 Ιανουαρίου 2017. Το δράμα γράφτηκε από τον δημοφιλή δραματικό συγγραφέα Kim Eun-sook. Από τον Φεβρουάριο του 2020, είναι το πέμπτο με την υψηλότερη βαθμολογία κορεατικό δράμα στην ιστορία της καλωδιακής τηλεόρασης.
Το σενάριο πραγματεύεται τη σχέση που έχουν μέσα στους αιώνες ένας βασιλιάς (μάλλον της δυναστείας Γκόργιο) ένας στρατηγός και η μικρή του αδερφή. Η κοπέλα είναι ερωτευμένη με τον βασιλιά, μα και εκείνος έχει αισθήματα για εκείνη. Θα νυμφευθούν. Ο στρατηγός είναι ένας ικανός πολέμαρχος ο οποίος αποδεκατίζει τους εχθρούς του βασιλείου. Ένας μοχθηρός δάσκαλος βάζει υπόνοιες στον μονάρχη, ότι ίσως ο στρατηγός θα στραφεί ενάντια στο βασίλειο. Ο βασιλιάς το πιστεύει και με βαναυσότητα ζητάει από τη νεαρή σύζυγό του να μην έχει επαφές με τον αδερφό της. Της λέει να διαλέξει πλευρά μα εκείνη δεν θα το κάνει. Έτσι εκείνος βάζει να σκοτώσουν τον αδερφό της μα μέσα στην τρέλα του θα σκοτώσει και εκείνη. Λίγα χρόνια αργότερα θα αυτοκτονήσει. Επειδή ο στρατηγός όσο ζούσε ήταν αιμοδιψής και είχε σκοτώσει πολύ κόσμο, καταδικάζεται να μην περάσει στη επόμενη ζωή και να περπατά στην αιωνιότητα σαν δαιμόνιο. Ούτε ζωντανός, ούτε νεκρός. Από αυτή την κατάσταση θα τον λυτρώσει μόνο η κοπέλα που θα τον αγαπήσει αληθινά και θα αφαιρέσει το σπαθί με το οποίο δολοφονήθηκε. Ο βασιλιάς επειδή αυτοκτόνησε, οι ανώτερες δυνάμεις του αφαιρούν τη μνήμη και τον κάνουν άγγελο του θανάτου. Μετά από αιώνες θα συναντήσει μια γυναίκα την οποία θα ερωτευτεί με μια απελπισμένη σφοδρότητα. Κατάπληκτος βλέπει ότι τον αγαπά κι εκείνη. Θα συνειδητοποιήσει ότι είναι μετεμψύχωση της αγαπημένης του. Η αδελφή του στρατηγού.

Συμμετοχή και χαρακτήρες
------------------------

* Gong Yoo ως Kim Shin, γνωστός και ως Goblin
* Kim Go-eun ως Ji Eun-tak
* Lee Dong-wook ως Wang Yeo, επίσης γνωστός ως Grim Reaper
* Yoo In-na ως Sunny, επίσης γνωστή ως Kim Sun
* Yook Sung-jae ως Yoo Deok-hwa

Παραπομπές
----------

1. ↑
Ο **Κααπέρ** ή **Κα-απέρ**, ή γνωστός επίσης ως **Σεΐχ ελ Μπελέντ**, ήταν ένας αρχαίος Αιγύπτιος γραφέας και ιερέας που έζησε μεταξύ του τέλους της Τέταρτης Δυναστείας και αρχή της Πέμπτης Δυναστείας (γύρω στο 2500 π.Χ.). Παρόλο που η θέση του δεν είναι υψηλή, είναι γνωστός από το διάσημο ξύλινο άγαλμά του.

Για τη ζωή του Κααπέρ είναι γνωστά λίγα πράγματα. Οι τίτλοι του ήταν *αναγνώστης ιερέας* (*χερ-χεντ*) και *πολεμικός γραφέας του Βασιλιά*, ο τελευταίος να σχετίζεται ίσως με κάποιες στρατιωτικές εκστρατείες στην Παλαιστίνη. Ο μασταμπάς του ( με την ονομασία "Saqqara C8") ανακαλύφθηκε από τον Ογκίστ Μαριέτ στη νεκρόπολη της Σακάρα, λίγο βόρεια από την Βαθμιδωτή Πυραμίδα του Ζοζέρ. Κατά τη διάρκεια των ανασκαφών, οι Αιγύπτιοι εργάτες έφεραν στο φως το άγαλμα, και προφανώς εντυπωσιασμένοι από τον ιδιαίτερο ρεαλισμό του, το ονόμασαν *Σεΐχ ελ Μπελέντ* (αραβικά για for "Αρχηγός του χωριού", είναι γνωστό και ως Δήμαρχος του χωριού), και ίσως επειδή το άγαλμα έμοιαζε με το τοπικό πρεσβύτερο του χωριού. Το άγαλμα – σήμερα στο Μουσείο του Καΐρου, CG 34 – έχει ύψος 112 εκατοστά και είναι φτιαγμένο από ξύλο συκομουριάς, και αναπαριστά τον Κααπέρ, ευτραφή, σε βηματισμό με ράβδο. Το στρογγυλό, γαλήνιο πρόσωπο είναι σαν ζωντανό χάρη στα μάτια, τα οποία είναι φτιαγμένα από κρύσταλλο και μικρές πλάκες από χαλκό. Συχνά αναφέρεται ως παράδειγμα εξαίσιας τέχνης και ρεαλισμού, του τέλους της 4ης Δυναστείας. Στον ίδιο μασταμπά βρέθηκε ένα ξύλινο άγαλμά γυναίκας, που θεωρείται ότι είναι η γυναίκα του Κααπέρ (άγαλμα CG 33).

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κααπέρ** |

1. 1 2 3 4 5  Sourouzian, Hourig (2010). «Old Kingdom Sculpture». Στο: Lloyd, Al*an B.* A Companion to Ancient Egypt, Volume I*. Wiley-Blackwell. ISBN 978 1 4051 5598 4.**, pp. 874-5*
2. 1 2 3 4  Rice, Michael (1999). *Who's Who in Ancient Egypt*Απαιτείται δωρεάν εγγραφή. London and New York: Routledge. ISBN 0-203-44328-4. , pp. 86-7

Βιβλιογραφία
------------

* Vandersleyen, Claude I. (1983). «La Date du Cheikh el-Beled». *Journal of Egyptian Archaeology* **69**.
Η **CafeOBJ** είναι γλώσσα προγραμματισμού, η οποία είναι μέλος της ευρύτερης γλώσσας προγραμματισμού OBJ. Η γλώσσα περιέχει πολλά πρόσθετα χαρακτηριστικά σε σχέση με τη γλώσσα OBJ.

Η CafeOBJ είναι γλώσσα για τη συγγραφή τυπικών (π.χ. μαθηματικών) προδιαγραφών μοντέλου για ένα ευρύ φάσμα λογισμικού και συστημάτων και την επαλήθευση των ιδιοτήτων τους. Η CafeOBJ υλοποιείται με την εξισωτική λογική και μπορεί να χρησιμοποιηθεί ως ένα ισχυρό διαδραστικό σύστημα απόδειξης θεωρημάτων.

Άλλα μέλη της οικογένειας γλωσσών OBJ είναι οι Eqlog, FOOPS, Kumo, Maude και OBJ3.

Εξωτερικοί σύνδεσμοι
--------------------

* Офіційний сайт CafeOBJ Αρχειοθετήθηκε 2016-02-06 στο Wayback Machine. (στα αγγλικά)
* The OBJ family (στα αγγλικά)
* Verifying Specifications with Proof Scores in CafeOBJ, Kokichi Futatsugi, YouTube (στα αγγλικά)
Το Café del Mar στο Σαν Αντόνιο της Ίμπιζα
To **Café del Mar** είναι μπαρ που βρίσκεται στην Ίμπιζα της Ισπανίας και εγκαινιάστηκε το 1980. Είναι ένας δημοφιλής τόπος προορισμού για τους τουρίστες το καλοκαίρι και είναι φημισμένο για το ηλιοβασίλεμα του. Επίσης, είναι γνωστό για τις lounge μουσικές συλλογές του.

Μουσική
-------

Τα άλμπουμ του Café del Mar περιέχουν μουσικά κομμάτια που περιγράφονται ως Ambient (=ατμοσφαιρικής) και Easy listening (=απαλής ακρόασης). Μέχρι σήμερα, έχει κυκλοφορήσει 19 άλμπουμ, πολυάριθμες συλλογές και 3 άλμπουμ για την 20η, 25η και 30η επέτειο του. Συνολικά πάνω 10 εκατομμύρια αντίτυπα έχουν πωληθεί παγκοσμίως.

### Δισκογραφία

* *Café del Mar* - Vols. 1 έως 20
* *Café del Mar Aria* - Vols. 1 έως 3
* *Café del Mar Classic* - Vols. 1 έως 3
* *Café del Mar Chillhouse Mix* - Vols. 1 έως 5
* *Café del Mar Dreams* - Vols. 1 έως 4
* *Café del Mar 20th Anniversary*
* *Café del Mar 25th Anniversary*
* *Café del Mar 30th Anniversary*
* *Café del Mar Vue Mer*
* *Café del Mar Terrace Mix*
* *Café del Mar Essential Feelings*

Εξωτερικοί σύνδεσμοι
--------------------

* Η επίσημη σελίδα για τις μουσικές παραγωγές του Café del Mar
* Κριτική του Cafe del Mar Volumen Ocho[*νεκρός σύνδεσμος*] από το Βήμα, 19/8/2001

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Café del Mar** |
Για άλλες χρήσεις, δείτε: Καρυά.

Στην ελληνική μυθολογία με το όνομα **Καρυά** ή **Καρύα** ήταν γνωστή μία θυγατέρα του Δίωνα, μυθικού βασιλιά της Λακεδαίμονας, και της Αμφιθέας. Αδελφές της Καρυάς ήταν η Όρφη και η Λυκώ. Κάποτε το βασιλικό ζεύγος φιλοξένησε τον θεό Απόλλωνα. Ο θεός για ανταμοιβή υποσχέθηκε στην Αμφιθέα ότι θα έδινε στις κόρες της το δώρο της μαντικής υπό τον όρο ότι αυτές δεν θα πρόδιδαν ποτέ τους θεούς και ποτέ δεν θα ζητούσαν να μάθουν πράγματα που δεν τις αφορούσαν. Μετά από χρόνια ο Δίων φιλοξένησε και τον Διόνυσο στο ανάκτορό του. Ο Διόνυσος ερωτεύθηκε την Καρυά και η Καρυά τον Διόνυσο. Αφού ο θεός τελείωσε το μεγάλο ταξίδι του σε όλη τη Γη, ξαναπέρασε από το παλάτι του Δίωνα, καθώς ο έρωτάς του για την Καρυά ήταν τόσο μεγάλος. Τότε όμως οι κόρες τον παρακολούθησαν για να μάθουν τα μυστικά του. Για τον λόγο αυτό οι θεοί τις μεταμόρφωσαν σε βράχια και την Καρυά σε *κάρυον* = κουκούτσι, το οποίο από τότε υπάρχει μέσα στους περισσότερους καρπούς. Αλλά ο Διόνυσος στη συνέχεια μετέτρεψε την Καρυά στο δέντρο καρυδιά.

Πηγή
----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Η **Seiko** (επίσημα Seikō Holdings K.K.) είναι ανεξάρτητη εταιρεία ρολογιών με έδρα το Τόκιο της Ιαπωνίας. Η εταιρεία παράγει όλα τα εξαρτήματα, τα λειτουργικά και βοηθητικά υλικά 100% η ίδια. Αυτός ο τύπος παραγωγής ρολογιών θεωρείται μοναδικός στον κόσμο. Η Seiko ανήκει εξ ολοκλήρου στην οικογένεια Hattori.

Ο Όμιλος Seiko έχει την επίσημη έδρα του στο Chūō του Τόκιο, στην περιοχή Ginza. Η Seiko είναι εισηγμένη στο Χρηματιστήριο του Τόκιο από το 1949 και λειτουργεί ως μητρική εταιρεία συμμετοχών με την επωνυμία Seikō Holdings K.K. υπεύθυνη για τις θυγατρικές Seikō Watch, Seikō Clock, Seikō Precision και Seikō Optical Products. Πρόεδρος της Seiko Holdings Κ.Κ. είναι ο Shinji Hattori, δισέγγονος του Kintarō Hattori, από τις 30 Απριλίου 2010.

Εξωρετικοί σύνδεσμοι
--------------------

1. ↑  ΣΩΤΗΡΙΟΣ (5 Ιουλίου 2021). «Ρολόγια SEIKO: Από το 1881 έως σήμερα!». *The-Watchmaker*. Ανακτήθηκε στις 28 Φεβρουαρίου 2023.
2. ↑  «SEIKO | Το Ρολόι». Ανακτήθηκε στις 28 Φεβρουαρίου 2023.
Ο **Μπρόνστεν** (*Bronshten*) είναι ένας αστεροειδής της Κύριας Ζώνης Αστεροειδών που τέμνει την τροχιά του Άρη και έχει απόλυτο μέγεθος (όπως ορίζεται για το Ηλιακό Σύστημα) 14,8. Ανακαλύφθηκε το 1971 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και πήρε το όνομά του προς τιμή του Ρώσου αστρονόμου Βιτάλι Αλεξάντροβιτς Μπρόνστεν. Το 2018 ανακαλύφθηκε ένας δορυφόρος του ο οποίος ονομάζεται προσωρινά S/2018 (7002) 1.

Φυσικά χαρακτηριστικά
---------------------

Τα κυρίως φυσικά χαρακτηριστικά του Μπρόνστεν είναι άγνωστα. Ο Μπρόνστεν περιστρέφεται γύρω από τον εαυτό του μία φορά περίπου κάθε 2 ώρες και 6 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  



Αστεροειδείς| 7001 Νέτερ | 7002 Μπρόνστεν | 7003 Ζογιαμιρόνοβα |
Χάρτης των εναπομείναντων κάστρων της ερήμου
Τα **Κάστρα της Ερήμου** αποτελούνται από μια σειρά μικρών κάστρων και οχυρών, διάσπαρτων στην έρημο που βρίσκεται στο ανατολικό τμήμα της Ιορδανίας. Το μεγαλύτερο μέρος των εναπομείναντων κάστρων βρίσκονται στα ανατολικά της πρωτεύουσας Αμμάν.

Ιστορία
-------

Τα κάστρα οικοδομήθηκαν μεταξύ του 7ου και 8ου αιώνα, περίπου μεταξύ του 660 και 750, υπό την ηγεσία των χαλίφηδων της δυναστείας των Ομεϋαδών, αφού οι τελευταίοι είχαν ορίσει το 661 ως νέα τους πρωτεύουσα τη Δαμασκό. Η πλειονότητα των κάστρων βρίσκεται επί των αρχαίων εμπορικών δρόμων προς τη Μεδίνα και την Κούφα. 

Η οικοδόμηση των κάστρων περιελάμβανε ένα συνδυασμό χρήσης πρωϊμότερων ερειπίων και νέων κατασκευών. Η λειτουργία και χρήση των κτισμάτων δεν έχει ακόμη καθοριστεί. Οι λόγιοι έχουν προτείνει πως λειτουργούσαν εντός ενός αμυντικού, αγροτικού και/ή εμπορικού πλαισίου.Υπάρχουν διάφορες θεωρίες ως προς τη χρήση των κτηρίων. Μπορεί να λειτούργησαν ως οχυρά, σημείο συνάντησης Βεδουίνων, μπαντίγιας (δηλαδή ως εξοχικοί προορισμοί ευγενών) ή ως καραβάνσεράι.

Τα κάστρα εκπροσωπούν μερικά από τα πιο εντυπωσιακά παραδείγματα της πρώιμης ισλαμικής αρχιτεκτονικής.

Κτίσματα
--------

Τα περισσότερα από τα κτίσματα είναι σήμερα κατεστραμμένα. Ανάμεσα στα καλύτερα διατηρημένα είναι τα:

Κασρ Άμρα
* Κασρ Αλ-Κάσταλ, γύρω στα 25χλμ νοτίως του Αμμάν
* Κασρ Αλ-Μουγακκάρ, γύρω στα 30χλμ νοτίως του Αμμάν
* Κασρ Μουσάττα, γύρω στα 35χλμ νοτιοανατολικά του Αμμάν
* Κασρ Χαμμάμ Ασσάραχ, γύρω στα 55χλμ βορειοανατολικά του Αμμάν
* Κασρ Χαλλαμπάτ, γύρω στα 60χλμ βορειοανατολικά του Αμμάν
* Κασρ Καράνα, γύρω στα 65χλμ ανατολικά του Αμμάν
* Κασρ Άμρα, γύρω στα 85χλμ ανατολικά του Αμμάν
* Κασρ Τούμπα, γύρω στα 95χλμ νοτιοανατολικά του Αμμάν
* Κασρ Άζρακ, γύρω στα 100χλμ ανατολικά του Αμμάν

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάστρα της Ερήμου** |

* Η Ιορδανική αρχή για τον τουρισμό στα Κάστρα της Ερήμου
* Κάστρα της Ερήμου
Το **Καφέ ντε λα Παι** (γαλλικά: Café de la Paix = *Καφέ της Ειρήνης*) είναι ένα από τα πιο ιστορικά και παραδοσιακά καφενεία στο Παρίσι και από τα πιο γνωστά σημεία συνάντησης της γαλλικής διανόησης. Βρίσκεται στο Μπουλβάρ ντε Καπυσίν (12, Blvd des Capucines) στη Δεξιά Όχθη (Rive Droite) του Σηκουάνα, πολύ κοντά στην περίφημη Όπερα του Παρισιού (Μετρό: Opéra).

Ιστορία
-------

Το Καφέ ντε λα Παι σε φωτογραφία του 1911
Η αλματώδης ανάπτυξη του Παρισιού κατά τον 18ο και 19ο αιώνα είχε ως συνακόλουθο και τη δημιουργία μεγάλων και πολυάριθμων καφέ στα μεγάλα βουλεβάρτα της γαλλικής πρωτεύουσας. Υπολογίζεται ότι στα 1789 υπήρχαν στο Παρίσι 900 περίπου καφενεία.

Τα καφέ στο Παρίσι ήταν η καρδιά της παρισινής κοινωνικής ζωής, όπως περιγράφεται στα έργα των θαμώνων τους Μπαλζάκ, Φλομπέρ και Γκυ ντε Μωπασάν. Ένα από τα ιστορικά αυτά καφέ είναι το Καφέ ντε λα Παι, που διατηρήθηκε και λειτουργεί μέχρι σήμερα, λόγω της θέσης του μέσα στο διάσημο Γκραν Οτέλ (Le Grand Hotel) και της γειτνίασής του με την περίφημη Οπερά Γκαρνιέ του Παρισιού.

Το Καφέ ντε λα Παι ιδρύθηκε το 1872, την ίδια χρονιά που οικοδομήθηκε και η Όπερα του Παρισιού. Το εσωτερικό του είναι διακοσμημένο από τον Σαρλ Γκαρνιέ (Charles Garnier, 1825 – 1898), που ήταν αρχιτέκτονας και της Όπερας. Αποτελεί εξαίρετο δείγμα του ρυθμού της Μπελ Επόκ.

Διάσημοι θαμώνες
----------------

Διασημότητες από όλο τον κόσμο έχουν επισκεφτεί κατά καιρούς το Καφέ ντε λα Παι. Ανάμεσά τους πρίγκιπες και βασιλείς, συγγραφείς, μουσικοί και καλλιτέχνες. Στον μακρύ κατάλογο των θαμώνων του, αναφέρονται τα ονόματα των Σεργκέι Ντιαγκίλεφ, Όσκαρ Ουάιλντ, Εμίλ Ζολά, Αντρέ Ζιντ, Πωλ Βαλερύ, όπως και του διάσημου Ιταλού τενόρου Ενρίκο Καρούζο.

Αμερικανοί συγγραφείς, που ήταν τακτικοί επισκέπτες του, όπως ο Χένρι Τζέιμς, ο Τόμας Γουλφ και ο Έρνεστ Χέμινγουεϊ, περιγράφουν στα έργα τους με περισσή ζωντάνια το περιβάλλον και την ατμόσφαιρα στο Καφέ ντε λα Παι.

Όπως αναφέρει ο Noel Riley Fitch, ο στρατηγός Ντε Γκολ, πριν κάνει την θριαμβευτική είσοδό του στο απελευθερωμένο Παρίσι μετά το τέλος του Β' Παγκοσμίου Πολέμου, βαδίζοντας πεζός στη Λεωφόρο Ηλυσίων Πεδίων από την Αψίδα του Θριάμβου ως την Πλατεία Ομονοίας, κάθισε προηγουμένως κι έφαγε μιαν ομελέτα στο Καφέ ντε λα Παι. 

* Καφέ ντε λα Παι: Εξωτερική άποψηΚαφέ ντε λα Παι: Εξωτερική άποψη
* Καφέ ντε λα Παι: Εσωτερική άποψηΚαφέ ντε λα Παι: Εσωτερική άποψη

Παραπομπές
----------

1. 1 2 3  «base Mérimée» (Γαλλικά) Υπουργείο Πολιτισμού της Γαλλίας.
2. 1 2  en.parisinfo.com/paris-restaurant/70631/Cafe-de-la-Paix.

Πηγές
-----

* Noel Riley Fitch: "The Grand Literary Cafes of Europe", pp. 28 – 30 Café de la Paix, New Holland Publishers (UK) Ltd, London, 2006.

Εξωτερικοί σύνδεσμοι
--------------------

* Πολυμέσα σχετικά με το θέμα  Café de la Paix (Paris) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 135841152
* GND: 1207207950
* SUDOC: 027338649

 |

 |
Η **Grup Servicii Petroliere (GSP)** είναι ρουμανική εταιρεία η οποία δραστηριοποιείται στον τομέα των θαλασσίων γεωτρήσεων, καθώς και άλλων σχετικών βοηθητικών εργασιών.
Η εταιρεία ιδρύθηκε το 2004, ενώ, παράλληλα, τελεί υπό την ιδιοκτησία του Ρουμάνου επιχειρηματία Γκαμπριέλ Κομανέσκου, ο οποίος είναι κάτοχος ποσοστού της τάξεως του 90% επί του συνόλου των μετοχών, μέσω της εταιρείας Upetrom Grup Management.

Στη ρουμανική αγορά πετρελαϊκών υπηρεσιών και εξοπλισμού, η GSP έχει ως κύριο ανταγωνιστή την Petromservice, εταιρεία της οποίας ιδιοκτήτης είναι η Ένωση Εργαζομένων της Petrom.

Τον Σεπτέμβριο του 2014, ο στόλος της GSP αποτελείτο από 13 πλοία πολλαπλών χρήσεων, οκτώ πλατφόρμες θαλάσσιας γεώτρησης, τρία πλοία θαλάσσιων κατασκευών και δύο πλωτούς γερανούς βαρέων βαρών.

Ιστορία
-------

Στα τέλη του 2005, η GSP προχώρησε στην αγορά έξι θαλάσσιων πλατφορμών από την Petrom, έναντι ποσού της τάξεως των 80,3 εκατομμυρίων ευρώ (100 εκατομμύρια δολάρια).
Στη συνέχεια, μία εκ των συγκεκριμένων πλατφορμών, ονομαζόμενη ως Fortuna, πωλήθηκε στην εταιρεία Oriental Oil Company, με έδρα τα Ηνωμένα Αραβικά Εμιράτα.

Δύο εκ των συγκεκριμένων πλατφορμών, οι Orizont και Atlas, βρίσκονται εντός του Περσικού Κόλπου και δύο εντός της Μαύρης Θάλασσας, οι Saturn, κατά μήκος των ακτών της Ρουμανίας, και Prometeu, πλησίον των ακτών της Τουρκίας.
Στον Περσικό Κόλπο, η GSP πραγματοποιεί γεωτρήσεις για λογαριασμό της Oriental Oil Ltd.

Τον Νοέμβριο του 2009, η εταιρεία προχώρησε στην υπογραφή συμβολαίου συνολικής αξίας της τάξεως των 269 εκατομμυρίων δολαρίων, με τη ρωσική εταιρεία Stroygazmontazh, συμβόλαιο σύμφωνα με τους όρους του οποίου η Grup Servicii Petroliere δεσμεύεται για την κατασκευή αγωγού φυσικού αερίου στη Μαύρη Θάλασσα.
Το συγκεκριμένο εγχείρημα ήταν της Gazprom και περιελάμβανε την σύνδεση μεταξύ των αγωγών Ντζούμπγκα-Λαζρέφσκοε-Σότσι και του κεντρικού διηπειρωτικού αγωγού φυσικού αερίου μεταξύ Ρωσίας-Τουρκίας, στο ύψος της πόλης του Γκόρσκι, στην περιοχή του Τουάπσε.

Οικονομικός απολογισμός
-----------------------

**Αριθμός εργαζομένων**: 700 (2007)

**Κύκλος εργασιών:**

* 2009: 220 εκατομμύρια ευρώ
* 2007: 76,5 εκατομμύρια ευρώ

Παραπομπές
----------

1. ↑  (Ρουμανικά) «Gabriel Comănescu, cel mai puternic antreprenor român, la 44 de ani». replicaonline.ro. Ανακτήθηκε στις 23 Νοεμβρίου 2012.
2. 1 2 3 4 5 6 7 8  (Ρουμανικά) «Vanzarea unei platforme marine a triplat profitul GSP». *standard.ro*. Αρχειοθετήθηκε από το πρωτότυπο στις 5 Νοεμβρίου 2009. Ανακτήθηκε στις 23 Μαΐου 2009.
3. ↑  (Ρουμανικά) Petrescu, Roxana (22 Σεπτεμβρίου 2014). «Cum arată vapoarele de peste 100 mil. $ cumpărate de Comănescu și care sunt planurile sale. Galerie Foto». *Ziarul Financiar*. Ανακτήθηκε στις 30 Νοεμβρίου 2014.
4. 1 2  (Ρουμανικά) «EximBank: garanție de 70 mil. dolari pentru Grup Servicii Petroliere». *standard.ro*. 15 Δεκεμβρίου 2009. Αρχειοθετήθηκε από το πρωτότυπο στις 1 Ιανουαρίου 2010. Ανακτήθηκε στις 30 Δεκεμβρίου 2009.
5. ↑  (Ρουμανικά) «Comanescu duce firma de servicii petroliere in Kazahstan». *wall-stret.ro*. 3 Φεβρουαρίου 2011. Ανακτήθηκε στις 20 Μαρτίου 2011.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Το **Mary** είναι μυθιστόρημα του Ρώσου λογοτέχνη Βλαντιμίρ Ναμπόκοφ, το πρώτο στη σειρά των μυθιστόρημάτων του, το οποίο πρωτο-έγραψε στη μητρική του γλώσσα, τα ρωσικά, το 1926 - **(ρωσ. Машенька, Mashen'ka)**, σε ηλικία 27 χρονών και υπέγραψε με το φιλολογικό του ψευδώνυμο "V. Sirin". Το βιβλίο εκδόθηκε για πρώτη φορά στο Βερολίνο, στα χρόνια της αυτοεξορίας του συγγραφέα σε αυτήν τη πόλη, και εκδόθηκε από τον ρωσόφωνο εκδοτικό οίκος της πόλης "Slovo".  

Το μυθιστόρημα που περιέχει πολλά αυτοβιογραφικά στοιχεία, διηγείται τον έρωτα του εξόριστου μετά την Οκτωβριανή Επανάσταση νεαρού αξιωματικού Λεβ Γκανίν για την όμορφη Μάσενκα, στην προεπαναστατική Ρωσία. Όταν μαθαίνει ότι ένας συγκάτοικος της πανσιόν του Βερολίνου όπου μένει, περιμένει τη γυναίκα του από τη Ρωσία, που δεν άλλη από την πρώτη του αγάπη τη Μάσενκα, οι αναμνήσεις ξετυλίγουν τη ροή του μυθιστορήματος.  

Η πρώτη μεταγραφή του στα Αγγλικά με τον τίτλο *Mary* έγινε από τον ίδιο τον Ναμπόκοφ με τη βοήθεια του Michael Glenny, και εκδόθηκε στην Αμερική το 1970 από το εκδοτικό οίκο McGraw-Hill.. Στην ελληνική γλώσσα κυκλοφόρησε με τον αγγλικό τίτλο του, **Mary** από τον εκδοτικό οίκο "Μεταίχμιο", σε μετάφραση του Γιώργου-Ίκαρου Μπαμπασάκη το 2002 (ISBN 960-375-433-1)

Το μυθιστόρημα μεταφέρθηκε στον κινηματογράφο με τίτλο *Maschenka* το 1987, σε σκηνοθεσία John Goldschmidt.

Η υπόθεση
---------

Σε μια πανσιόν του Βερολίνου στην οποία ζουν Ρώσοι εξόριστοι και αυτο-εξόριστοι της Οκτωβριανής Επανάστασης, μέρος της Ρωσικής συνοικίας της πόλης, περνάει τον καιρό του ο νεαρός μεγαλοαστός πρώην αξιωματικός της «Λευκής Φρουράς» Λεβ Γκανίν. Ο Γκανίν, ασυνήθιστος σε αυτόν τον τρόπο ζωής, φτωχική επίπλωση, ελλιπής υγιεινή, θορυβώθεις ένοικοι, περνά το μεγαλύτερο μέρος της μέρας του, έξω όπου μπορεί ονειροπολεί και να θυμάται ανενόχλητος. Ο Γκανίν μαθαίνει ότι ο συγκάτοικος στο διπλανό διαμέρισμα Αλφιόροφ περιμένει τη γυναίκα του από τη Ρωσία. Σε μια φωτογραφία που του δείχνει ο Αλφιόροφ, ο Γκανίν αναγνωρίζει τον πρώτο του έρωτα, τη Μάσενκα (Μαίρη). Αναστατωμένος από αυτήν την προοπτική, ο Γκανίν διαλύει έναν εφήμερο δεσμό που είχε, και θυμάται τον έρωτα που είχε με τη Μάσενκα. Σχεδιάζει με τη γνωστή προσήλωση του Ναμπόκοφ στην αισθητική λεπτομέρεια που και πως θα συναντήσει την κοπέλα. Ωστόσο διαισθάνεται πως είναι άλλο το παρελθόν και άλλο το παρόν. Πως ίσως το παρόν καταστρέψει το παρελθόν, που του είναι πιο πολύτιμο. Έτσι αλλάζει γνώμη. Το μικρό αυτό μυθιστόρημα, 170 σελίδες, τελειώνει χωρίς η συνάντηση να πραγματοποιηθεί.

Εξωτερικοί σύνδεσμοι
--------------------

* Ανάλυση του έργου: Toker, Leona. "Mary: 'Without Any Passport'  Αρχειοθετήθηκε 2016-09-18 στο Wayback Machine.

Πηγές-Παραπομπές
----------------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Οκτωβρίου 2016. Ανακτήθηκε στις 14 Νοεμβρίου 2017.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Σεπτεμβρίου 2016. Ανακτήθηκε στις 14 Νοεμβρίου 2017.
|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | α | β | γ | δ | ε | ζ | η | θ |  |
| 8 | α8
β8
γ8
δ8
ε8
ζ8
η8
θ8
α7
β7
γ7
δ7 μαύρο χι
ε7
ζ7
η7
θ7
α6
β6
γ6
δ6
ε6
ζ6
η6
θ6
α5
β5
γ5
δ5
ε5
ζ5
η5
θ5
α4 μαύρο χι
β4
γ4
δ4 λευκός ανεστραμμένος πύργος
ε4
ζ4
η4 μαύρο χι
θ4
α3
β3
γ3
δ3
ε3
ζ3
η3
θ3
α2
β2
γ2
δ2
ε2
ζ2
η2
θ2
α1
β1
γ1
δ1 μαύρο χι
ε1
ζ1
η1
θ1
 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |
|  | α | β | γ | δ | ε | ζ | η | θ |  |

 Ο **καταπέλτης** υπερπηδά πεσσούς και κινείται μεταπηδώντας τρία τετράγωνα ορθογωνίως.

Ο **καταπέλτης** (*trébuchet* ή *threeleaper*) είναι ανορθόδοξος πεσσός στο σκάκι που κινείται μεταπηδώντας τρία τετράγωνα ορθογωνίως, υπερηδώντας τα ενδιάμεσα κομμάτια. Ο Ραλφ Μπέτζα στη σημειογραφία του το συμβολίζει με **H**. Στο λήμμα αυτό, ο καταπέλτης εμφανίζεται ως ανεστραμμένος πύργος.

Αξία
----

Ο καταπέλτης από μόνος του δεν είναι πολύ ισχυρότερος από ένα πιόνι, αλλά ως πρόσθετη ισχύ σε άλλα κομμάτια αξίζει ελαφρώς λιγότερο από μισό ίππο. Αυτή η ελαφρώς μειωμένη αξία του οφείλεται στην περιορισμένη κινητικότητά του σε σκακιέρα 8×8. Ο Μπέτζα σημείωσε ότι είναι πολύ χρησιμότερο κομμάτι σε σκακιέρα 12×12, όπου έχει πρακτικά την ιδανική του αξία που είναι ίση με μισό ίππο.

Παραπομπές
----------

1. ↑  Betza, Ralph. «The Chess Variant Pages: Different Knights». Chess Variants Org. Ανακτήθηκε στις 22 Απριλίου 2016.
2. ↑  Betza, Ralph. «Ideal Values and Practical Values (part 4)». Chess Variants Org. Ανακτήθηκε στις 22 Απριλίου 2016.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ανορθόδοξοι πεσσοί |
| --- |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Πρίγκιπας |  | ΑμαζόναΑκρίδα |  | ΒεζίρηςΚαταπέλτηςΤανκ |  | ΦερζΕλέφαντας |  | ΕφιάλτηςΚαμήλαΦοίνικας |  | ΑντιπιόνιΛοχίας |
|  | ΠριγκίπισσαΑρχιεπίσκοποςΚαρδινάλιος |  | ΑυτοκράτειραΚαγκελλάριοςΣτρατάρχης |  | ΚαμηλοπάρδαληΚιρίν |  | Ταξιδευτής |  | ΜονόκερωςΡινόκεροςΚοράκι |  | Ζέβρα |
|  |  |  |  | ΤζόκερΤρελλός |  | Πρωταθλητής |  | Μάγος |

 |
|  |
| 
Σκάκι · Ορθόδοξοι πεσσοί |

 |
Ο όρος **MatterNet** χρησιμοποιήθηκε σαν επέκταση του όρου Internet ή Διαδικτύου (δίκτυο επικοινωνίας πληροφοριών όπως, δεδομένων φωνής, εικόνων, βίντεο και κειμένων) για να προσδιορίσει ένα αυτόνομα ελεγχόμενο δίκτυο μετακίνησης υλικών αντικειμένων με την χρήση της τεχνολογίας των υπολογιστών και των τεχνολογιών Internet, με Μη επανδρωμένες ιπτάμενες μηχανές (UAV, Drones) για ειρηνικούς σκοπούς. (Σχετικά στο Wiktionary).
Επίσης χρησιμοποιείται ο όρος Digital Matternet για αναπαραγωγή υλικών αντικειμένων μέσω 3D εκτυπωτών. 

Ο επικρατέστερος όρος για το Internet των υλικών είναι το Διαδίκτυο των πραγμάτων (Internet of Things - IoT).

Μη επανδρωμένα οχήματα για ειρηνικούς σκοπούς
---------------------------------------------

Από τον δεύτερο ήμισυ του προηγούμενου αιώνα, τα μη επανδρωμένα ιπτάμενα μηχανήματα με το όνομα UAVs, Drones κλπ χρησιμοποιούνται για πολεμικούς σκοπούς (κατασκοπεία και βομβαρδισμούς).

Τα τελευταία δέκα χρόνια, υπήρξε συστηματική κινητικότητα για την μετακίνηση υλικών αντικειμένων (ξεκινώντας από φαρμακευτικό υλικό, βιολογικό υλικό για εξετάσεις και είδη πρώτης ανάγκης) σε δυσπρόσιτες περιοχές με ιπτάμενα ρομποτικά οχήματα, χρησιμοποιώντας την υπάρχουσα τεχνολογία για ειρηνικούς σκοπούς.

Έχουν ήδη παραδοθεί ιατρικές προμήθειες σε χώρους που είχαν ανάγκη, όπως την Αϊτή τον Σεπτέμβριο του 2012, με την παροχή φαρμάκων σε καταυλισμούς που είχαν στηθεί μετά το σεισμό του 2010. Επίσης έχουν παραδοθεί από τον αέρα προμήθειες, πληροφορίες και διαγνωστικά εργαλεία μεταξύ ιατρικών κέντρων στη Δομινικανή Δημοκρατία, επιστρέφοντας δείγματα για ανάλυση. 

Το Matternet στο μέλλον θα μπορούσε:

* Να βοηθήσει τους πληγέντες στην αντιμετώπιση καταστροφών.
* Να επιτρέψει την παράδοση τροφίμων σε περιοχές που τα χρειάζονται.
* Να υποστηρίξει την ελευθερία των ανθρώπων να ζήσουν όπου δεν υπάρχουν δρόμοι.

Επί του παρόντος, ένα ιπτάμενο μη επανδρωμένο μηχάνημα μεταφέρει φορτίο δύο κιλών σε απόσταση δέκα χιλιομέτρων σε 15 λεπτά. Τα παραπάνω δεδομένα μελλοντικά θα αυξηθούν και η χρήση τους θα επεκτείνεται.

Μελλοντικό σύστημα μεταφορών
----------------------------

Σύμφωνα με Singularity University at NASA Ames 
Χαρακτηριστική η παρουσίαση από τον Ανδρέα Ραπτόπουλο στο TEDx στην Καλαμάτα και στο TEDx στην Αμερική, η πρόταση για την καθιέρωση του όρου Matternet και η ίδρυση του Matternet.us.

Τρισδιάστατες εκτυπώσεις
------------------------

Παράλληλα, υπάρχει η έρευνα για το Ψηφιακό Matter-Net το οποίο βασίζεται κυρίως στην τρισδιάστατη εκτύπωση (3d Printing) αντικειμένων με την χρήση μικροσκοπικών σωματιδίων από όλο και περισσότερα υλικά (πλαστικό, μέταλλα κλπ).

Εξωτερικοί σύνδεσμοι
--------------------

* Introducing matternet quadcopter network deliveries remote locations. Αύγουστος 2011.
* TEDx στην Καλαμάτα.
* TEDx στην Αμερική.
* Matternet.us
* Ψηφιακό Matter-Net.
* Ways drones can be used for good. 21/6/2013.
BMW X4 xDrive20d M Sport Automatic 2.0 του 2018.
Η **BMW X4** είναι ένα compact πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από το 2014, στο εργοστάσιό της στη Νότια Καρολίνα των ΗΠΑ.

Πρώτη γενιά (F26, 2014 - 2018)
------------------------------

F26 BMW X4.
F26 BMW X4.
Το μοντέλο παρουσιάστηκε στο Διεθνές Σαλόνι Αυτοκινήτου της Νέας Υόρκης το 2014,  ακολουθούμενο από την 13η Διεθνή Έκθεση Αυτοκινήτου στο Πεκίνο το 2014, και στο 22ο Auto Mobil International Leipzig 2014. Τα πρωταρχικά μοντέλα περιελάμβαναν τα xDrive20i, xDrive28i, xDrive35i, xDrive20d, xDrive30d και xDrive35d.

Η έκδοση M Performance M40i ανακοινώθηκε το 2015. Αποκαλύφθηκε επίσημα στο Auto Show του Ντιτρόιτ των ΗΠΑ τον Ιανουάριο του 2016, ενώ παράγει 355 ιππους από τον υπερτροφοδοτούμενο 6-κύλινδρο κινητήρα. Η επιτάχυνση 0-100 χλμ. / ώρα έρχεται σε μόλις 4,7 δευτερόλεπτα.

Δεύτερη γενιά (G02, 2018 - σήμερα)
----------------------------------

G02 BMW X4.
G02 BMW X4.
Το μοντέλο παρουσιάστηκε στα τέλη του 2017 και μοιράζεται την πλατφόρμα και τα βασικά στοιχεία του σχεδιασμού με την τρίτη γενιά της BMW X3. Οι διαθέσιμες εκδόσεις περιλαμβάνουν τα xDrive30i, xDrive20d, xDrive30d, xDriveM40i και xDriveM40d.

Στη Βόρεια Αμερική, το BMW X4 δεύτερης γενιάς κυκλοφόρησε το δεύτερο τρίμηνο του 2018 για τη σεζόν (model year) του 2019. Διατίθεται στις εκδόσεις xDrive30i και M40i. Η τιμολόγηση ξεκινά από τα $ 50.450 για το xDrive30i και από τα $ 60.450 για το M40i.

Παραγωγή και πωλήσεις
---------------------

Παρακάτω παρουσιάζονται οι ετήσιες πωλήσεις στην Ευρωπαϊκή Ένωση και στις Ηνωμένες Πολιτείες, καθώς και η ετήσια παραγωγή της BMW X4. Οι χρονολογίες δίνονται σε ημερολογιακά έτη και όχι σε σεζόν (model years). 

| Έτος | Σύνολο | Πωλήσειςστην ΕΕ | Πωλήσειςστις ΗΠΑ |
| --- | --- | --- | --- |
| 2014 | 21.688 | 10.845 | 2.653 |
| 2015 | 55.050 | 23.380 | 6.429 |
| 2016 | 58.055 | 24.840 | 4.989 |
| 2017 | 52.167 | 21.811 | 5.198 |
| 2018 | 45.950 | 17.943 | 4.323 |
| **Σύνολο:** | **232.910** | **98.889** | **23.592** |

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **BMW X4** |

1. ↑  BMW στο 114ο Διεθνές Σαλόνι Αυτοκινήτου της Νέας Υόρκης 2014.
2. ↑   2015 Η BMW X4 είναι ένας προϋπολογισμός X6
3. ↑  BMW στο 13ο Διεθνές Έκθεση Αυτοκινήτου του Πεκίνου 2014.
4. ↑  BMW στο 22ο Auto Mobil International Leipzig 2014.
5. ↑  Η νέα BMW X4.
6. ↑  Προδιαγραφές της νέας BMW X4, που ισχύει από τον Ιούλιο του 2014.
7. ↑  Η νέα BMW X40 M40i
8. ↑  «BMW unveils M2 and X4 M40i at Detroit auto show». *Detroit Free Press*. Ανακτήθηκε στις 11 Ιανουαρίου 2016.
9. ↑
Οι **Massive Attack** είναι ένα αγγλικό trip hop (είδος ηλεκτρονικής μουσικής) συγκρότημα που σχηματίστηκε στο Μπρίστολ, αποτελούμενο από τους Robert "3D" Del Naja, Grant "Daddy G" Marshall και τον πρώην Andy "Mushroom" Vowles ("Mush"). Έκαναν το ντεμπούτο τους το 1991 με το άλμπουμ *Blue Lines*, μπαίνοντας στα τσαρτ με το κομμάτι "Unfinished Sympathy", το οποίο αργότερα ψηφίστηκε ως το 63ο καλύτερο κομμάτι όλων των εποχών σε γκάλοπ της NME (New Musical Express - βρετανικό περιοδικό μουσικής δημοσιογραφίας). Το 1988, το άλμπουμ τους *Mezzanine*, με το κομμάτι "Teardrop", καθώς και το άλμπουμ *100th Window* βρέθηκαν στο νούμερο 1 στα τσαρτς στο Ηνωμένο Βασίλειο. Τόσο το *Blue Lines* όσο και το *Mezzanine* βρίσκονται στη λίστα των 500 καλύτερων άλμπουμ όλων των εποχών του Rolling Stone.
Το συγκρότημα έχει κερδίσει αρκετά μουσικά βραβεία κατά τη διάρκεια της καριέρας του, συμπεριλαμβανομένου του βραβείου BRIT - κερδίζοντας το βραβείο για καλύτερο βρετανικό χορευτικό (Best British Dance Act), δύο EMAs (MTV Europe Music Awards) και δύο Q Awards. Έχουν κυκλοφορήσει συνολικά πέντε άλμπουμ και έχουν πουλήσει πάνω από 11 εκατομμύρια αντίγραφα παγκοσμίως.

Δημιουργία
----------

Οι DJ Daddy G και Andrew Vowles και ο "καλλιτέχνης γκράφιτι και αργότερα ράπερ" Robert Del Naja ως μέλη της κολεκτίβας Wild Bunch. Όντας μια από τις μεγαλύτερες τοπικές ομάδες DJ και ηχοληπτών στο Ηνωμένο Βασίλειο, οι Wild Bunch επικράτησαν στη μουσική σκηνή των κλαμπ στο Μπρίστολ, στα μέσα του 1980.
Οι **Massive Attack** ξεκίνησαν το 1988 ανεξάρτητα, κυκλοφορώντας το κομμάτι "Any Love", με φωνητικά του Carlton McCarthy, και ύστερα, με τη βοήθεια των δεύτερων φωνητικών της Neneh Cherry υπέγραψαν συμβόλαιο με την Circa Records το 1990 - δεσμευόμενοι να παραδώσουν έξι άλμπουμ και μια συλλογή των καλύτερων κομματιών (best of). H Circa έγινε θυγατρική, και αργότερα ενσωματώθηκε, στην Virgin Records που αργότερα εξαγοράστηκε από την EMI. Το *Blue Lines* αποτέλεσε συμπαραγωγή του Jonny Dollar και του Cameron McVey, ο οποίος αργότερα έγινε ο πρώτος τους μάνατζερ. Ο Geoff Barrow, ο οποίος προχώρησε στη δημιουργία των Portishead, ήταν εκπαιδευόμενος οπερατέρ στο Coach House στούντιο του Μπρίστολ, κατά τη διάρκεια της ηχογράφησης του άλμπουμ. Ο McVey και η σύζυγος τους Neneh Cherry βοήθησαν πολύ στο ξεκίνημα των Massive Attack, των Portishead και του Tricky, παρέχοντας σημαντική οικονομική υποστήριξη και βοήθεια σε είδος, προσφέροντας τους ακόμη και τακτικούς μισθούς μέσω του οργανισμού τους The Cherry Bear Organisation. Οι Massive Attack έχουν συνεργαστεί με τραγουδιστές

Δισκογραφία
-----------

* *Blue Lines* (1991)
* *Protection* (1994)
* *Mezzanine* (1998)
* *100th Window* (2003)
* *Heligoland* (2010)

Παραπομπές
----------

1. ↑  
«The 500 Greatest Songs of All Time 100-1». *nme.com*. 31 Ιανουαρίου 2014. Ανακτήθηκε στις 28 Μαρτίου 2016.
2. ↑  «500 Greatest Albums Of All Time». *rollingstone.com*. Ανακτήθηκε στις 28 Μαρτίου 2016. [*νεκρός σύνδεσμος*]
Ο συνολικός πλούτος των κρατών παγκοσμίως
**Κατανομή του πλούτου** ονομάζεται η σύγκριση του πλούτου μεταξύ διαφόρων μελών ή ομάδων σε μια κοινωνία. Αντικατοπτρίζεται η οικονομικής ανισότητας.

Η κατανομή του πλούτου διαφέρει από την κατανομή εισοδήματος στο ότι εξετάζει την οικονομική κατανομή της ιδιοκτησίας των περιουσιακών στοιχείων σε μια κοινωνία και όχι το τρέχον εισόδημα των μελών αυτής της κοινωνίας. Σύμφωνα με τη Διεθνή Ένωση Έρευνας για το Εισόδημα και τον Πλούτο, «η παγκόσμια κατανομή του πλούτου είναι πολύ πιο άνιση από αυτή του εισοδήματος».

Για να κατανοήσουμε ευκολότερα τι εστί κατανομή του πλούτου, πρέπει να εξετάσουμε τι είναι πλούτος. Ένας ευρύτερος ορισμός του πλούτου, ο οποίος, όμως, σπάνια χρησιμοποιείται στη μέτρηση της ανισότητας, περιλαμβάνει επίσης το ανθρώπινο κεφάλαιο. Για παράδειγμα, ο ορισμός των Ηνωμένων Εθνών για τον πλούτο χωρίς αποκλεισμούς είναι ένα νομισματικό μέτρο που περιλαμβάνει το άθροισμα των φυσικών, ανθρώπινων και φυσικών περιουσιακών στοιχείων.

Κατανομή του πλούτου στις Ηνωμένες πολιτείες| Έτος | Το 99% | Το 1% |
| --- | --- | --- |
| 1922 | 63,3% | 36,7% |
| 1929 | 55,8% | 44,2% |
| 1933 | 66,7% | 33,3% |
| 1939 | 63,6% | 36,4% |
| 1945 | 70,2% | 29,8% |
| 1949 | 72,9% | 27,1% |
| 1953 | 68,8% | 31,2% |
| 1962 | 68,2% | 31,8% |
| 1965 | 65,6% | 34,4% |
| 1969 | 68,9% | 31,1% |
| 1972 | 70,9% | 29,1% |
| 1976 | 80,1% | 19,9% |
| 1979 | 79,5% | 20,5% |
| 1981 | 75,2% | 24,8% |
| 1983 | 69,1% | 30,9% |
| 1986 | 68,1% | 31,9% |
| 1989 | 64,3% | 35,7% |
| 1992 | 62,8% | 37,2% |
| 1995 | 61,5% | 38,5% |
| 1998 | 61,9% | 38,1% |
| 2001 | 66,6% | 33,4% |
| 2004 | 65,7% | 34,3% |
| 2007 | 65,4% | 34,6% |
| 2010 | 64,6% | 35,4% |

  

Πριν από τη δεκαετία του 1960, τα δεδομένα σχετικά με την κατανομή συλλέγονταν κυρίως από φόρους περιουσίας και φόρους ακινήτων, με μερικά ακόμη στοιχεία που συγκεντρώνονταν σποραδικά από τρίτους να μη καθίστανται αντιπροσωπευτικά. Τα αποτελέσματα από αυτές τις πηγές έτειναν να δείξουν ότι η κατανομή του πλούτου ήταν άνιση και ότι η υλική κληρονομιά είχε μεγάλο ρόλο στο ζήτημα των διαφορών πλούτου και στην κληρονομία από γενιά σε γενιά Έτσι, οι πρώτες θεωρητικές έρευνες για την κατανομή του πλούτου επιχειρούσαν να κατανοήσουν τη σχέση των βασικών δυνάμεων που θα μπορούσαν να εξηγήσουν την υψηλή συγκέντρωση του πλούτου και την τάση πτώσης με την πάροδο του χρόνου.

Παραπομπές
----------

1. ↑  Davies, James; Sandström, Susanna; Shorrocks, Anthony; Wolff, Edward (2009-11). *The Level and Distribution of Global Household Wealth*. Cambridge, MA: National Bureau of Economic Research. .
2. ↑  «Free exchange: The real wealth of nations». *The Economist*. June 30, 2012.. Ανακτήθηκε στις July 14, 2012.
3. ↑  «Inclusive Wealth Report – IHDP». Ihdp.unu.edu. 9 Ιουλίου 2012. Αρχειοθετήθηκε από το πρωτότυπο στις 30 Ιουνίου 2012. Ανακτήθηκε στις 14 Ιουλίου 2012.
4. ↑  1922–1989 data from Wolff (1996), 1992–2010 data from Wolff (2012)
5. ↑  Davies, J.B.; Shorrocks, A.F. (2000). «The distribution of wealth». *Handbook of Income Distribution* **1**: 605–675. doi:10.1016/S1574-0056(00)80014-7.